# Tanakh

Ny **Tanakh**, **Tanak** na **Thanak** izay atao hoe koa **Baibolyhebreo** dia fitambaran' ny boky mitovy amin' izay hita ao amin' ny Testamenta Taloha araka ny lisitry ny boky ao amin'ny Baiboly prôtestanta, ka ampiasaina ao amin' ny fivavahana jiosy (jodaisma). Mizara telo lehibe ny Tanakh, dia ny *Torah* ("lalàna") sy ny *Nevi'im* ("Mpaminany") ary ny *Ketûvim* ("Soratra").

Ny Tanakh
## Fiforonan-teny

Ny teny hoe *Tanakh* (תַּנַ"ךְ), *Thanak* na *Tanak* dia fanafohezana ny andian-teny hebreo hoe:

* T**ôrah* (**תּ**וֹרָה) sy
* N**evi'im* (**נְ**בִיאִים) ary
* K**etûvim* (**כְּ**תוּבִים).

Ireo dia manondro ny fizaràna telo hita ao amin' ny Baiboly hebreo. Ny hoe *Tôrah* dia azo adika hoe "lalàna"; ny *Nevi'im* (na *Nebi'im*) dia azo adika hoe "mpaminany (maro)" ary ny hoe *Ketûvim* (na *Ketûbim*) dia azo adika hoe "soratra (maro)".

## Firafitry ny Tanakh

Mizara telo ny Tanakh, dia ny Tôrah ("lalàna") sy ny Nevi'im ("mpaminany") ary ny Ketuvim ("soratra"). Tsy mifanandrify tanteraka amin' ny fizaràn' ny Kristiana ny Testamenta Taloha izany. Misy boky 24 ny ao amin' ny Tanakh. Ny boky iray ao amin' ny Tanakh dia mety hisaraka roa na maro ao amin' ny Baiboly kristiana. Ao amin' ny Torah ihany izany no tsy mitranga. Ny anaran' ireo boky ao amin' ny Tanakh dia manomboka amin' ny teny hebreo hoe *Sefer* izay adika hoe "boky" na "horonana" ("horonam-boky").

### Ny Torah

Ny Torah (תּוֹרָה "Lalàna") dia ahitana boky dimy, ireo atao hoe Boky dimin' i Mosesy. Toy izao avy ny anaran' ireo boky ireo amin' ny teny hebreo ary ny fifanandrifian' ny anarana ao amin' ny Torah sy ny Pentateoka:

* *Sefer Bereshit* (בראשית "Tamin' ny Voalohany"): *Genesisy* (na *Jenezy*)

* *Sefer Shemot* (שמות "Anarana"): *Eksôdôsy* (na *Eksaody*)

* *Sefer Vayikra* (ויקרא "Ary niantso izy"): *Levitikosy* (na *Levitika*)

* *Sefer Bemidbar* (במדבר "Ao an-tany efitra"): *Nomery* (na *Fanisana*)

* *Sefer Devarim* (דברים "Teny")  : *Deoterônômia* (na *Deoterônômy*)

### Ny Nevi'im

Ny Nevi'im (נְבִיאִים "Mpaminany") dia mizara roa: ny *Nevi'im rishonim* (נביאים ראשונים "mpaminany taloha") sy ny *Nevi'im aharonim* (נביאים אחרונים "mpaminany farany" na "mpaminany taoriana").

#### Ny *Nevi'im rishonim*

Misy boky efatra ny ao aminan' ny *Nevi'im rishonim* ka ireto avy izy ireo:

* *Sefer Yehoshua* (יהושע): *Jôsoa* (*Jôsoe*)

* *Sefer Shoftim* (שופטים): *Mpitsara*

* *Sefer Shemuel* (שמואל): *Samoela* *voalohany* sy *Samoela* *faharoa*

* *Sefer Melakhim* (מלכים): *Mpanjaka* (*Mpanjaka* *voalohany* sy *Mpanjaka* *faharoa*)

#### Ny *Nevi'im aharonim*

Ny bokin' ny mpaminany sisa rehetra dia ao amin'ny vondron'ireo atao hoe *Nevi'im aharonim*; ireto avy izy ireo:

* *Sefer Yeshayahu* (ישעיהו): *Isaia* (na *Izaia*)

* *Sefer Yirmeyahu* (ירמיהו): *Jeremia*

* *Sefer Yehezkael* (יחזקאל): *Ezekiela*
* *Sefer* *Trei Assar* (תרי עשר): "Mpaminany 12"

Ny bokin'ny mpaminany 12 voalaza etsy ambony sady atao hoe *Trei Assar* dia ireto avy:

* *Sefer Hoshea* (הושע): *Hôsea* (na *Ôsea*)

* *Sefer Yoel* (יואל): *Jôela* (na *Jôely*)

* *Sefer Amos* (עמוס): *Amôsa* (na *Amôsy*)

* *Sefer Ovadiyah* (עובדיה): *Ôbadia* (na *Abdiasa*)

* *Sefer Yohnah* (יונה): *Jôna*

* *Sefer Mikhah* (מיכה): *Mika* (na *Mikea*)

* *Sefer Nakhum* (נחום): *Nahoma*

* Sefer *Khavakuk* (חבקוק): *Habakòka*
* *Sefer* *Tsefaniyah* (צפניה): *Zefania* (na *Sôfônia*)

* *Sefer Khaggai* (חגי): *Hagay* (na *Akjea*)

* *Sefer Zekhariyah* (זכריה): *Zakaria*

* *Sefer Malakhi* (מלאכי): *Malakia*

### Ny Ketuvim

Ny *Ketûvim* (כְּתוּבִים "Soratra") dia misy boky 11. Ireto avy izany:

* *Sefer Tehillim* (תהילים "Fiderana"): *Salamo*
* *Sefer Mishlei* (משלי "Fanoharana"): *Ohabolana*
* *Sefer Iyyov* (איוב): *Jôba*
* *Sefer Shir haShirim* (שיר השירים "Tononkiran' ny Tononkira"): *Tononkiran' i Sôlômôna*
* *Sefer Ruth* (רות): *Rota*
* *Sefer Eikha* (איכה "Aiza"): *Fitomaniana*
* *Sefer Qohelet* (קהלת): *Mpitoriteny*
* *Sefer Esther* (אסתר): *Estera*
* *Sefer Daniel* (דניאל): *Daniela* (na *Daniely*)
* *Sefer Ezra wu Nekhem'yah* (עזרא ונחמיה): *Ezra* sy *Nehemia* (na *Esdeasa sy Nehemia*)
* *Sefer Divrei haYamim* (דברי הימים): *Tantara voalohany* sy *faharoa*

## Jereo koa

* Jiosy

* Baiboly
* Tôrah am-bava
* Baiboly samaritana
* Lahatsoratra masôretika
* Septoajinta

## Rohy ivelany

* Raha hamaky ny *Tanakh* amin'ny teny hebreo: tsindrio eto (